**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTis**

2018 m. vasario    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 13, 16, 29 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (Molėtų rajono savivaldybės tarybos 2017 m. liepos 27 d. sprendimo Nr. B1-135 redakcija) 4.1, 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2018 m. vasario 14 d. įsakymą Nr. B6-122 „Dėl Molėtų rajono savivaldybės turto pripažinimo nereikalingu savivaldybės funkcijoms vykdyti“, visuomenines organizacijos Kuolakasių kaimo bendruomenės 2018 m. vasario 12 d. prašymą, Molėtų rajono savivaldybės viešosios bibliotekos 2018 m. vasario 5 d. prašymą Nr. R2-14,

Molėtų rajono savivaldybės taryba n u s p r e n d ž i a:

* 1. Perduoti Molėtų rajono savivaldybės viešajai bibliotekai, kodas 193010413, pagal panaudos sutartį 20 (dvidešimčiai) metų laikinai neatlygintinai naudoti Savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas 94,69 kv. m ploto patalpas (iš jų: 61,78 kv. m ploto patalpos, plane pažymėtos 1-12 (19,63 kv. m), 1-13 (19,89 kv. m), 1-14 (22,26 kv. m), veiklai ir 32,91 kv. m ploto bendro naudojimo patalpos, plane pažymėtos 1-1, 1-2, 1-20 (visas bendro naudojimo patalpų plotas 65,81 kv. m)), negyvenamojoje patalpoje (registro Nr. 90/110571, unikalus Nr. 6296-2001-4018:0002, plane pažymėta 1B2p, bendras plotas 734,50 kv. m, pastatytas 1962 m.), esančioje Molėtų r. sav., Čiulėnų sen., Toliejų k., Toliejų g. 16-1, įstatuose nurodytai veiklai vykdyti. Patalpų įsigijimo vertė – 13040,71 Eur, likutinė vertė 2018 m. vasario 1 d. – 7850,75 Eur;

2. Perduoti visuomeninei organizacijai Kuolakasių kaimo bendruomenei, kodas 302777082, pagal panaudos sutartį 10 (dešimčiai) metų laikinai neatlygintinai naudoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą:

* 1. sandėlį (registro Nr. 44/1495287, unikalus Nr. 4400-0434-4727, plane pažymėta 3F1ž, užstatytas plotas -72 kv. m), esantį Molėtų r. sav., Inturkės sen., Kuolakasių k. 1A, įstatuose nurodytai veiklai vykdyti. Pastato įsigijimo vertė – 533,06 Eur, likutinė vertė 2018 m. vasario 1 d. – 0,00 Eur;
	2. šulinį (registro Nr. 44/1495287, unikalus Nr. 4400-0434-4792, plane pažymėta k), esantį Molėtų r. sav., Inturkės sen., Kuolakasių k. 1A, įstatuose nurodytai veiklai vykdyti. Pastato įsigijimo vertė – 1,00 Eur, likutinė vertė 2018 m. vasario 1 d. – 0,00 Eur;
1. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 ir 2 punktuose nurodyto turto panaudos sutartis ir turto perdavimo ir priėmimo aktus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras